[{"text_idx": "#000004", "text": "Bydd y darnau hyn o dir yn cynnwys coetiroedd trefol bychan eu maint, rhai dan berchnogaeth gymunedol, coedwigoedd ar dir preifat a ffermydd ynghyd a darnau eang o dir sydd yn eiddo awdurdodau lleol ac elusennau. Mae\u2019r cynllun hefyd yn bwriadu cynnwys coetiroedd sy\u2019n cynhyrchu pren at ddibenion masnachol."}, {"text_idx": "#000006", "text": "Coetiroedd o ansawdd uchel, sydd yn cael eu rheoli\u2019n dda"}, {"text_idx": "#000010", "text": "\u2018Rydym yn lwcus fod gennym gymaint o goetiroedd sy\u2019n ffynnu ledled Cymru. Rydym am eu gwarchod a\u2019u helpu i ffynnu, gan gynyddu eu bioamrywiaeth a chryfhau eu hecosystemau."}, {"text_idx": "#000011", "text": "Mae manteision clir i wneud hynny \u2013 agor mwy o fannau awyr agored, sy\u2019n dda ar gyfer ein lles, yn ogystal a\u0302 chreu cyfleoedd swyddi gwyrdd newydd."}, {"text_idx": "#000012", "text": "Mae creu Coedwig Genedlaethol Cymru yn rhan allweddol o\u2019r camau gweithredu y mae\u2019n rhaid inni eu cymryd nawr er mwyn sicrhau ein bod ar y llwybr iawn i ddod yn genedl sero net erbyn 2050.\u2019"}, {"text_idx": "#000013", "text": "Cafodd y cynllun Coedwig Cenedlaethol ei lansio yn 2020, gyda\u2019r bwriad o sicrhau dyfodol choetiroedd presennol ac ehangu\u2019r nifer o goed oedd yn cael eu plannu yng Nghymru er mwyn creu rhwydwaith o goedwigoedd ar gyfer pobl Cymru."}]